Viborger Samler, 1773-11-01
Randers, Torsdagen den 28 Octob. var den glædelige og længe forventede Dag, da Randers Byes Jndvaanere nøde den Lykke om Aftenen Kl. 6, at modtage Hendes Kongel. Høihed Prindsesse Lovise med Sin Høie Gemahl Prints Carl og Deres Printsesse Datter; Der var i forveien satte Poster ud, som skulde med et Skud give Signal, saasnart det Høie Herskab kom fra Hobroe paa Byens Marker, hvorpaa Magistraten samlede sig ved Nørre Port for der underdanigst at modtage det Høie Herskab; Paa Torvet var Byens anseelige Borgerskab samlet under Gevæhr, for ligeledes at modtage Høisamme med klingende Spil og flyvende Fahne, ligesom og Brand=Compagniet var forsamlet ved Spøitehuuset paa Torvet; For dette Høie Herskab var udseet Qvarteer i Kiøbmand og Borger=Capitaine Sr. Søren Rudolphsen Bays grundmurede Gaard, hvor 50 Mand af det her qvarnisonerende Slesvigske Rytter=Regimente vare i deres nye Uniform opstillede for at paradere, hvilke strax lode Trompeterne lyde, indtil Herskabet var trinet af Vognen, ligesom og 27 Kanonskud bleve fra St. Laurentzii Bakke løsnede. Ved Herskabets Logemente bleve De modtagne af Hans Høigrevelige Excellence Grev Wedel Friis fra Friisenborg og Hr. General=Major von Sehested, der ledsagede Dem op paa Sahlen, hvor en Deel af Byens Damer aflagde deres underdanigste Lykønskning. Hvorpaa det Slesvigske Regiments Officerer, blev af deres Chef forestillede til Audience, saa nøde og en Deel fornemme Herrer og Byens Geistlighed samme Naade. Noget efter blev Byens Magistrat og alle Borger=Officererne indladte til Audience, hvilke alle meget naadig bleve modtagne. Jmidlertid blev Taffelet dækket i en stor Stue neden under, hvor ved Printsens Taffel var 24 Couverts, og ved Marskals=Bordet i samme Stue var aabent Taffel for alle, som havde været ved Opvartningen. Det behagede og det Høie Herskab naadigst at tillade, at alle maatte komme ind for at see Dem spise. Under Taffelet blev musiceret paa lutter blæsende Jnstrumenter af det Slesvigske Regiments Trompetere. Hele Byen var illumineret med Lys, som brændte indtil Herskabet og medfølgende Svite var kommen til Rolighed, langt ud paa Natten. J sær vare følgende Jlluminationer at mærke: Paa Raadstuen havde Hr. Borgemester Carøe foranstaltet saaledes, at hver andet Vindue var besat med Lys, og hverandet med Sindbilleder, i det store Vindue, som vendte mod Printsens Forgemak, var anbragt et Søestykke, ved hvis Horizont faaes Norske Klipper; J Middelgrunden et stort Orlogskib for fulde Seil med 2 a 3 mindre Skibe i Følge; Paa Forgrunden et Landskab, hvorpaa en Jydsk Bonde og hans Kone i Landets Dragt forestilledes at vente paa Skibenes Ankomst, hvorunder stod: Lys Æole, den Sæk Du har, Vi Norden Vinden prise, Den fører hid det Store Par, Prints Carl og Hans Lovise. Tak Nordmand Dem for Naade, Fred Und Jyden og den Ære. Send os af Dit Metal herned, Vort Korn skal Dig da nære. Et Gylden L. saaes asmalet paa en hvid Dug med GuldFryntser om, som Fama med den ene Haand opløftede fra Jorden, og med den anden Haand holt en Basune, derhos stod Minerva med en Globus og andre Videnskabernes Jnsignia, saaog Armaturer af Fahner, Estandarter, Panker og Trompeter. - Forskuds en antiqve Pyramide, hvorpaa et L. med Kongel. Kron var udhuggen, som betegnede den udødelige Afmindelse af Høisalig Dronning Lovise, i hvis dydige Fodspor Hendes Kongel Høihed træder, med følgende Vers: Raab Fama, raab igien, lad Eftertiden priise Den Viisdom og Forstand, som findes hos Lovise Det Kongel. Chiffre med Krone i en Glorie, omgiven at Cherubim, derunder et Postement med de Kongel. Regalier og Symbolum : Prudentia & Constantia. Ved Siden ligger en Løve, og bag ved Søe= og Land=Armatur, bestaaende af en Glo hus, Søe= og Land=Karter, Fortifications=Tegninger, a. Derunder. Selv Himlen oven til Kong Christian beskytte, Og medens Jorden staaer Hans Throne understytte Prints Carls Chiffre i et Skildt, omgiven med Armaturer, hvorhos stod Alexander Magnus med den Gordianske Knude. Paa Forgrunden stod en Metal=Kanon paa Lavette, og over Kanonen laae Kartet over Norge, hvorunder Hvad Avind, Uforstand og List tilsammen fletter, Det løser Klogskab op, og alting ziirlig retter.